Το πρώτο διαγωνιστικό Διεθνές Φεστιβάλ Ντοκιμαντέρ «Πέρα από τα Σύνορα» προσκαλεί τους Έλληνες και ξένους κινηματογραφιστές να υποβάλουν τις ταινίες τους μέχρι τις 15 Ιουλίου 2016.

Κύριος στόχος του Φεστιβάλ είναι να προωθήσει τις πιο σημαντικές παραγωγές ντοκιμαντέρ σε όλο τον κόσμο που εστιάζουν στην ιστορία, την πολιτιστική κληρονομιά, την πολιτική και άλλα κοινωνικά θέματα.

Το «Πέρα από τα Σύνορα» διοργανώνεται από το Ελληνικό Ίδρυμα Ιστορικών Μελετών με την υποστήριξη των:

• Γενική Γραμματεία Απόδημου Ελληνισμού

• Γενική Γραμματεία Αιγαίου και Νησιωτικής Πολιτικής

• Περιφέρεια Νοτίου Αιγαίου και

• Australian Friends of Castellorizo

To Διεθνές Φεστιβάλ Ντοκιμαντέρ «Πέρα από τα Σύνορα» θα προβάλει ελληνικής, ευρωπαϊκής και παγκόσμιας κλίμακας παραγωγές των πέντε τελευταίων ετών. Παράλληλα με τις προβολές, θα ακολουθήσουν ποικίλα πολιτιστικά δρώμενα στο Καστελλόριζο.

Οι ταινίες που θα επιλεγούν (καλύτερο ιστορικό ντοκιμαντέρ και το καλύτερο κοινωνικο-πολιτικό ντοκιμαντέρ) για βράβευση, θα βραβευθούν με την ευγενική χορηγία της Βουλής των Ελλήνων.

Aίτηση συμμετοχής

Όροι συμμετοχής